બાવીસમી મેએ સવારે ૧૧થી સાંજના પાંચ વાગ્યા સુધી વિદેશી રંગભૂમિ, પ્રોફેશનલ રંગભૂમિ અને એક્સપરિમેન્ટલ થિયેટર એમ રંગભૂમિ સાથે સંકળાયેલા આ ત્રણેત્રણ પ્રકારને સમાવીને એક વર્કશૉપનું આયોજન કરવામાં આવ્યું છે. પ્રબોધનકાર ઠાકરે ઑડિટોરિયમમાં રાખવામાં આવેલી આ વર્કશૉપ પ્રોફેશનલ થિયેટરના જાણીતા ડિરેક્ટર વિપુલ મહેતા, એક્સપરિમેન્ટલ થિયેટરના જાણીતા ડિરેક્ટર-પ્રોડ્યુસર મનોજ શાહ, વિદેશી ખ્યાતિ મેળવેલાં નાટકોનું ગુજરાતીકરણ કરવામાં એક્સપર્ટ એવા પ્રીતેશ સોઢા અને ઍક્ટર-ડિરેક્ટર-પ્રોડ્યુસર કમલેશ ઓઝા લેશે. જે રંગભૂમિ પર પ્રવેશ કરવા માગે છે, જે રંગભૂમિ માટે કંઈક નવું અને નોખું કરવા માગે છે તેમના માટે અરેન્જ કરવામાં આવેલી આ વર્કશૉપ નિશુલ્ક છે, પણ એ માટે રજિસ્ટ્રેશન જરૂરી છે.